Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7428

3. Tájékozódás az élő és élettelen természetről szóló feladatok közül: – az anyagszerkezeti ismeretek társadalmi jelentősége, benne: környezetünk anyagai; – az energia, benne: az energia terjedése, az energiamegmaradás, az energiaátalakulásokkal kapcsolatos társadalmi, technikai problémákhoz való viszony; – az információ; – a tér; – idő és mozgás; – a lakóhely, Magyarország, a Föld és az Univerzum; – a rendszer, benne: állapot, változás, folyamat egyensúly, irányítás, vezérlés, szabályozás; – az élet, benne: evolúciós szemlélet, az élővilág szerveződési szintjei, az élővilág rendszerezése, életműködések; – az ember egészsége, fenntarthatóság, a környezet védelme. 2006/20/II. szám A tanterv jellemzői Az Ökológia és környezettan tanterv – illeszkedve az Képességfejlesztő és értékőrző program tantárgyainak struktúrájához – az alábbi részekre tagolódik évfolyamonként: célkitűzésekre, tematikus tananyagra, tanulási programra, teljesítményre. A célkitűzések a közösségi dimenziók mentén veszik számba az adott évfolyamon fejlesztendő szükségleteket, attitűdöket, képességeket, alakítandó énkép- és világképelemeket. A tematikus tananyag taxonomizált ismeretrendszert tartalmaz. A valóság, a kultúra, az érték világából kiválasztott tanulásitanítási követelményekké tett ismereteket írja le. A tanulási program a tanulók által elvégzendő tevékenységeket rögzíti. A teljesítmények azok a tantervi követelmények, amelyeket a tanulóknak kell produkálniuk ahhoz, hogy az adott évfolyam végén legalább megfelelt (minimális) teljesítményminősítést (osztályzatot) szerezzenek. Az egyes tantervi részek kölcsönösen megfeleltetettek egymással. Azaz valamennyi témához (lásd: tematikus tananyag) tanulói tevékenységek (lásd: tanulási program) kapcsolódnak, illetve valamennyi témához és tevékenységhez teljesítménykövetelmények rendelődnek. A tanterv teljesítménykövetelményeit – következetes tanulás és tanulás segítés révén – bármely tanuló teljesíteni tudja. A tanterv tanulási programja módot kínál a differenciált tanulásszervezésre a pedagógusok számára. A tanterv szorgalmazza a természetben való munkálkodást, a terepgyakorlatok keretében történő tanulást. A tanterv alkalmazásához szükséges feltételek Az Ökológia és környezettan tantervet biológia-földrajz vagy biológia-kémia, biológia, ökológia szakos tanári diplomával rendelkező, tereptani ismeretekben felkészült pedagógus eredményesen taníthatja. A tanterv a terepen való tájékozódással kapcsolandó össze, tér- és időszervezést igényel. A természettudományi szaktanterem hasznosan segítheti a tanulásszervezést. 2006/20/II. szám A tananyag-elsajátítás, az ellenőrzés és az értékelés módszerei

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes